**Cuvinte de contrabandă...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se scaldă timpul nostru-n fantezie,

Oripilând secunda ce-a trecut.

Iubirea mea (din fragedă pruncie),

A vrut ca tu s-o fi recunoscut.

”- Deschide-ți inima frumoasă fată!”,

(zeul iubirii să pătrundă-n ea).

Căci multă vreme tu încarcerată,

Ai stat chiar când dorința te-mbia.

Dă-mi voie să-ți admir eu simplitatea,

(orgoliul tău nemăsurat să-l uit).

Căci vine-o vreme când necesitatea,

Pe noi ne va-ntreaba cât am iubit.

Atunci vom refula din gânduri șterse,

Ascunse într-un colț al minții noastre.

Iar vorbe ce au fost cândva perverse,

Le vom goni spre zările albastre!.

”- Împarte frumusețea ta divină!”,

La muritori ce îți sărută umbră.

Dar să o-mparți ca lor să le convină,

Când viața li se pare că e sumbră.

Primește-mă în gândul tău curat,

”- În vise mă primește și mă iartă!”.

Să fiu iubirii tale încercat,

Cuvânt ce-a fost cândva de ... contrabandă.

Brăila, octombrie 2017